**CRITERIS PER A LA DETERMINACIÓ DE LLOCS EN CENTRES D'ENSENYAMENT DE RÈGIM ESPECIAL MÚSICA I DANSA DE LA COMUNITAT VALENCIANA PER Al CURS 2024/2025**

El procediment per a la determinació de necessitats de llocs de professorat, en centres que imparteixen Ensenyaments de Règim Especial (Música i Dansa), excepte els ensenyaments artístics superiors (nivell 2 de Marc Espanyol de Qualificacions d'Educació Superior), per al curs 2024/2025, atendrà al següent:

Reial Decret 276/2007, de 23 de febrer, pel qual s'aprova el Reglament d'ingrés, accessos i adquisició de noves especialitats en els cossos docents a què es refereix la Llei Orgànica 2/2006, de 3 de maig, d'Educació, i es regula el règim transitori d'ingrés a què es refereix la disposició transitòria de l'esmentada llei.

Reial Decret 428/2013, de 14 de juny, pel qual s'estableixen les especialitats docents del Cos de Professors de Música i Arts Escèniques vinculades als ensenyaments de Música i de Dansa. Llei orgànica 3/2020, de 29 de desembre, per la qual es modifica la Llei orgànica 2/2006, de 3 de maig, d'Educació.

Decret 108/2012, de 29 de juny, del Consell, pel qual es regula la recol·locació i redistribució del personal docent amb destinació definitiva en els centres docents públics no universitaris dependents de la conselleria competent en matèria d’educació.

[Decret 156/2007, de 21 de setembre, del Consell, pel qual s'establix el currículum de les ensenyances professionals de dansa i es regula l'accés a estes ensenyances. (DOCV 25/09/2007)](http://www.docv.gva.es/datos/2007/09/25/pdf/2007_11704.pdf)

[Decret 157/2007 de 21 de setembre del Consell, pel qual s'establix el currículum de les ensenyances elementals de Dansa i es regula l'accés a estes ensenyances. (DOCV 25/09/2007)](http://www.docv.gva.es/datos/2007/09/25/pdf/2007_11703.pdf)

[Decret 158/2007 de 21 de setembre del Consell](http://www.docv.gva.es/datos/2007/09/25/pdf/2007_11706.pdf), pel qual s'establix el currículum de les ensenyances professionals de música i es regula l'accés a estes ensenyances. (DOCV 25/09/2007)

[Decret 159/2007 de 21 de setembre del Consell, pel qual s'establix el currículum de les ensenyances elementals de música i es regula l'accés a estes ensenyances. (DOCV 25/09/2007)](http://www.docv.gva.es/datos/2007/09/25/pdf/2007_11701.pdf)

[Decret 109/2011, de 2 de setembre, del Consell](http://www.docv.gva.es/datos/2011/09/06/pdf/2011_9167.pdf), pel qual es desenrotlla el currículum de les especialitats de Baix Elèctric i Guitarra Elèctrica establides en el Decret 158/2007 de 21 de setembre del Consell, pel que s'establix el currículum de les ensenyances professionals de Música i es regula l'accés a estes ensenyances. (DOCV 06/09/2011)

[Decret 148/2014, de 12 de setembre, del Consell, de modificació del Decret 159/2007, de 21 de setembre, del Consell, pel qual s'establix el currículum de les ensenyances elementals de música i es regula l'accés a estes ensenyances, i s'incorpora al catàleg d'especialitats la Dolçaina.](http://www.docv.gva.es/datos/2014/09/15/pdf/2014_8367.pdf)

[Decret 90/2015, de 12 de juny, del Consell, pel qual es modifica el Decret 158/2007, de 21 de setembre, del Consell,](http://www.docv.gva.es/datos/2015/06/16/pdf/2015_5651.pdf) pel qual s'establix el currículum de les ensenyances professionals de Música i es regula l'accés a estes ensenyances, i s'incorpora al catàleg de titulacions l'especialitat Cant Valencià.

Decret 58/2021, de 30 d'abril, del Consell, sobre jornada lectiva del personal docent i número màxim d'alumnat per unitat en centres docents no universitaris.

[Decret 57/2020](https://dogv.gva.es/datos/2020/05/21/pdf/2020_3560.pdf), de 8 de maig, del Consell, de regulació de l’organització i el funcionament dels conservatoris professionals de Música i de Dansa dependents de la Generalitat.

Decret 296/1997, de 2 de desembre, del Govern Valencia, pel qual es regula el regim de contractació de professors especialistes.

Ordre de 29 de juny de 1992, de la Conselleria de Cultura, Educació i Ciència, per la qual s' aproven les instruccions que regulen l' organització i el funcionament dels centres docents que imparteixen ensenyaments de segon cicle d' Educació Infantil Preescolar, Primària, General Bàsica, Educació Especial, Secundària Obligatòria, Batxillerat i Formació Professional, sostinguts amb fons públics i dependents de la Conselleria de Cultura, Educació i Ciència de la Generalitat Valenciana.

[Orde 64/2013 de 21 de juny de la Conselleria d'Educació, Cultura i Esport](https://dogv.gva.es/datos/2013/06/25/pdf/2013_6657.pdf), per la que es desenrotlla i inclou l'horari del currículum i es determina la prova d'accés de les especialitats de: Acordió, Instruments de corda polsada del Renaixement i Barroc, Instruments de pua i Viola de gamba establides en el Decret 158/2007, de 21 de setembre, del Consell, pel que s'establix el currículum de les ensenyances professionals de música i es regula l'accés a estes ensenyances. (DOCV 25/06/2013)

Resolució, del Secretari autonòmic d'Educació, per la qual es dicten instruccions en matèria d'ordenació acadèmica i d'organització de l'activitat docent dels conservatoris i centres autoritzats d'ensenyaments artístics elementals i professionals de Música i Dansa de la Comunitat Valenciana.

**INDEX**

[A) NORMES COMUNS 4](#_Toc164425436)

[1. Jornada i horari del professorat 4](#_Toc164425437)

[2. Determinació de la plantilla de professorat del centre 4](#_Toc164425438)

[3. Professorat amb falta o insuficiència d'horari 5](#_Toc164425439)

[B) HORES LECTIVES ASSIGNADES PER A CONFIGURAR LA PLANTILLA 7](#_Toc164425440)

[1. Necessitats de plantilla docent per al curs 2024/2025 7](#_Toc164425441)

[2. Hores lectives de dedicació a funcions directives, direcció de departament, coordinacions i tutoria 7](#_Toc164425442)

[3. Configuració dels grups/ assignació professorat 8](#_Toc164425443)

[C) ALTRES SITUACIONS A TINDRE EN COMPTE 10](#_Toc164425444)

[1. Nombre d’hores disposades per a la determinació de plantilles 10](#_Toc164425445)

[2. Les dobles especialitats respecte les matèries comunes 10](#_Toc164425446)

[3. Proporcionalitat en l’oferta educativa 11](#_Toc164425447)

[4. Professorat especialista 11](#_Toc164425448)

[5. Places itinerants 11](#_Toc164425449)

[D) APLICACIÓ INFORMÀTICA PER A l'ELABORACIÓ DE LA PROPOSTA DE PLANTILLA 11](#_Toc164425450)

[E) INSPECCIÓ D’EDUCACIÓ 11](#_Toc164425451)

A) NORMES COMUNS

1. Jornada i horari del professorat

Segons l’**ordre de 29 de juny de 1992,** la **jornada laboral** dels professors serà, amb caràcter general, de 37'30 h setmanals.

Durant els períodes lectius establerts en el calendari escolar vigent, els professors dedicaran a les activitats del centre 30 hores setmanals, de les quals almenys 18 seran lectives i les restants es distribuiran entre complementàries recollides en l' horari individual setmanal i complementàries computades mensualment.

Les 7'30 h restants fins a completar la jornada laboral seran de lliure disposició del professorat per a la preparació de classes, el perfeccionament individual o qualsevol altra activitat pedagògica complementària. Aquesta distribució s'aplicarà sense perjudici del que disposen les presents instruccions per als òrgans de govern unipersonals i de coordinació.

Es consideren hores lectives les corresponents als períodes de docència directa amb l' alumnat, així com les hores lectives dedicades a **funcions directives, direcció del departament, coordinacions i tutoria d’atenció grupal, aquestes últimes únicament en els ensenyaments de Dansa recollides en el apartat *B. Hores lectives assignades per a configurar la plantilla*, d’aquest document.**

Així mateix, el article 2 del **Decret 58/2021**, redunda en que la **part lectiva** de la jornada setmanal del personal docent serà de 18 hores, sense perjudici de les situacions de reducció de jornada previstes en la normativa vigent. Se podrà establir excepcionalment increments de la part lectiva setmanal del personal docent sobre el mínim 18 hores fins a 20 hores.

2. Determinació de la plantilla de professorat del centre

D’acord amb l’establert al punt anterior, la plantilla de llocs de treball ha d’ajustar-se a les **hores lectives** atenent a :

1. L'assignació d’hores corresponents a la càrrega curricular autoritzada en la planificació educativa.
2. Les dedicades a les funcions de direcció, coordinació i tutoria que corresponga assignar segons les presents instruccions.

**2.1**. A l'efecte de l'elaboració dels llocs, en cada centre **es comptarà amb la plantilla de funcionaris de carrera definitius** assignada a cadascun dels centres.

En el cas del conservatoris municipals integrats en la xarxa de centres de la GVA, s’ha restat al personal de l’administració local del còmput total d’hores assignades. Per tant, caldrà en primer lloc completar l’horari d’este professorat. Amb la qual cosa, únicament disposaran de les hores estrictament necessàries de personal GVA que no hagen pogut ser cobertes pel personal de l’administració local.

**2.2**. El professorat definitiu que no complete el seu horari amb hores de la seua especialitat el completarà amb hores de música de cambra, conjunt o matèries optatives.

No es proposarà el desplaçament de professorat amb destinació definitiva en el centre mentre hi haja hores que puguen ser assumides per la seua especialitat fins a completar horari.

**2.3.** Quan en el centre el professorat amb destinació definitiva haja completat els seus horaris en la seua especialitat i queden restes superiors a 16 hores, es generarà una plaça vacant, que es completarà fins a 18 en la columna d'ajustos.

Les restes horàries que no hagen pogut ser assumides per el professorat del centre seran autoritzades per les hores estrictament necessàries.

3. Professorat amb falta o insuficiència d'horari

1. Una vegada comunicada a la direcció dels centres la plantilla assignada i en el cas que algun professor o professora, excepcionalment, puga resultar afectat per falta d'horari, els centres reuniran el personal dels departaments o especialitats que corresponga, a fi de determinar qui resulta afectat.

En aquestes reunions serà present, almenys, un integrant de l'equip directiu del centre i s'estendrà acta, ajustada al model corresponent de l'annex II d'aquestes instruccions.

Les direccions dels centres docents afectats traslladaran les actes (annex I) a la direcció territorial d'educació corresponent.

1. En el cas que, amb l’aplicació dels criteris d'assignació horària als diferents departaments, segons el determinat en l'apartat A) d'aquestes instruccions, hi haja professorat amb manca d'horari de la seua especialitat (menys de 6 h) i no siga possible completar-ho d'acord amb el que es preveu en aquest apartat, podrà:
2. Optar per passar a la situació de desplaçat en el lloc que ocupa amb caràcter definitiu, i poder optar per la reubicació provisional en un lloc en el seu mateix centre d'una altra especialitat de la qual siga titular, adquirida a través del procediment d'adquisició de noves especialitats previst en Reial decret 276/2007, de 23 de febrer; o bé optar per adquirir la condició de suprimit, i en aquest cas podrà adquirir, amb caràcter definitiu, un lloc en el seu centre d'una altra especialitat de la qual siga titular, i emplenar el corresponent model d'annex II.

Els qui no opten per la reubicació provisional o definitiva en el seu centre hauran de participar en el procediment d'adjudicació de destí provisional anual en la localitat, província o comunitat, que es realitzarà telemàticament.

1. Optar per perdre, amb caràcter provisional, el seu destí definitiu i adquirir la condició de desplaçat en un altre centre de la localitat, província o comunitat, o bé adquirir la condició de suprimit en el seu centre amb caràcter voluntari, emplenar el model d'annex II corresponent, i participar en el procediment d'adjudicació corresponent de destí provisional i anual per a llocs de les seues especialitats, àmbits per als quals estiga habilitat i habilitacions transitòries reconegudes.
2. En cas de no optar voluntàriament per cap de les opcions previstes en l'apartat anterior, el funcionari o la funcionària serà desplaçat amb caràcter forçós en un altre centre de la localitat o província per a impartir matèries de les especialitats en les quals siga titular o àmbits en els quals estiga habilitat.
3. En el supòsit en què haja de determinar-se entre el professorat funcionari de carrera que ocupa amb caràcter definitiu llocs de treball de la mateixa especialitat, qui o quines són les persones afectades per manca d'horari, i ningú opte voluntàriament per a accedir a aquesta situació, s'aplicaran successivament els criteris següents:
   1. Menor temps de serveis efectius com a personal funcionari de carrera del cos al qual pertanga cada funcionari o funcionària.
   2. Menor antiguitat ininterrompuda com a definitiu en la plaça.
   3. Any més recent d'ingrés en el cos.
   4. No pertinença, si és el cas, al cos de catedràtics.
   5. Menor puntuació obtinguda en el procediment selectiu a través del qual es va ingressar en el cos o, quan no resulte possible, número major de registre personal o de llista.
4. La prioritat per a obtindre la condició de desplaçat, en el cas que hi haguera més d'un voluntari, estarà determinada per l'aplicació successiva dels següents criteris:
   1. Major temps de serveis efectius com a personal funcionari de carrera del cos al qual pertany cada funcionari o funcionària.
   2. Major antiguitat amb destinació definitiva ininterrompuda en la plaça.
   3. Any més antic d'ingrés en el cos.
   4. La pertinença, si és el cas, al cos de catedràtics.
   5. La major puntuació obtinguda en el procediment selectiu d'ingrés en el cos o, quan no resulte possible, menor número de registre personal o de llista.
5. El professorat adscrit a una especialitat que per insuficiència d'horari imparteix docència en una altra, passarà a formar part dels departaments que corresponga.

B) HORES LECTIVES ASSIGNADES PER A CONFIGURAR LA PLANTILLA

1. Necessitats de plantilla docent per al curs 2024/2025

La determinació de plantilles per als centres que imparteixen Ensenyaments de Règim Especial de Música i Dansa, a més d'atendre la necessària eficiència en la planificació i gestió dels recursos humans, únicament podrà comportar increment de necessitats respecte al curs anterior, si està determinat per les direccions generals corresponents dins dels límits previstos en els pressupostos.

La plantilla docent s’ajustarà a la matrícula real del centre. En el còmput màxim d’hores s´ha considerat l’alumnat que promociona, les repeticions, les vacants generades pels alumnes que finalitzen els Ensenyaments de 4t Elemental i 6é Professionals, així com els abandonaments.

2. Hores lectives de dedicació a funcions directives, direcció de departament, coordinacions i tutoria

**2.1. Hores lectives de dedicació a funcions directives:** Amb l’objectiu d’afavorir l’exercici de la funció directiva, com a factor de qualitat i millora de l’ensenyament, a l’equip directiu del centre se li assignaran les hores lectives setmanals que s’especifiquen a continuació, en funció del nombre d’alumnes. Els alumnes matriculats a més d’una especialitat computaran com un sol alumne.

|  |  |
| --- | --- |
| **Número d’alumnes** | **Hores lectives dedicades a la funció directiva** |
| fins a 270 alumnes | 20 |
| de 271 fins a 400 alumnes | 30 |
| de 401 fins a 530 alumnes | 40 |
| de 531 fins a 660 alumnes | 50 |
| de 661 fins a 790 alumnes | 60 |
| de 791 fins a 920 alumnes | 70 |
| a partir de 921 alumnes | 80 |

Configuració dels equips directius

La direcció, la vicedirecció, la direcció d’estudis, la secretaria i, si és el cas, la vicesecretaria i segona direcció d’estudis, són els òrgans unipersonals de govern dels conservatoris professionals de música i dels conservatoris professionals de dansa de la Generalitat. Amb les funcions especificades al *Decret 57/2020, de 8 de maig.*

El equip directiu dels conservatoris de més de 400 alumnes (sense computar les dobles matrícules) podran tindre una segona direcció d’estudis. La vicesecretaria correspondrà als centres amb més de 660 alumnes

Les excepcionalitats s’estudiaran de forma individualitzada.

**2.2. Hores lectives dedicades a la direcció del departament:** Es disposarà d’una borsa d’hores de dedicació a la direcció del departament, calculada en base al nombre de departaments constituïts al centre. La direcció, en ús de la autonomia organitzativa del centre, les assignarà tenint en compte que el mínim de dedicació al càrrec serà de 1 hora.

**2.3 Hores lectives dedicades a les coordinacions:**

|  |  |
| --- | --- |
| **Coordinacions establides en el Decret 57/2020** | **Hores lectives dedicades a la coordinació** |
| Tecnologies de la informació i comunicació | 2 hores |
| Formació | 2 hores |
| Igualtat i convivència | 2 hores |
| Activitats complementàries i extraescolars | 2 hores |
| Ensenyaments elementals (en el seu cas) | 2 hores |
| Extensió cultural i promoció artística | 2 hores |
| Programa de coordinació horària, en el cas de tindre-ho autoritzat | 2 hores |

**2.4. Hores lectives dedicades a les funcions de tutoria d’atenció grupal en dansa:** Les tutores i els tutors dels conservatoris professionals de dansa disposaran d’una hora lectiva per atendre l’alumnat.

3. Configuració dels grups/ assignació professorat

* 1. **Ràtios:** El total d’hores assignades a les assignatures de caire col·lectiu estan calculades d’acord amb les ràtios establertes en els decrets dels currículums corresponents. Estes són les següents:

**DANSA**

|  |  |
| --- | --- |
| ***E. Elementals Dansa*** | ***Ràtio*** |
| totes les assignatures | Màxim 1/20 |

|  |  |
| --- | --- |
| ***Ensenyaments Professionals dansa*** | ***Ràtio*** |
| totes les assignatures | Màxim 1/15 |

En el cas de queel total de la matrícula d’alumnes en nivells educatius continus no supere el 80% del màxim establert, i atenent a la importància del treball col·lectiu dins aquests ensenyaments, s’agruparan els grups classe.

**MÚSICA**

|  |  |
| --- | --- |
| ***E. Elementals Música*** | ***Ràtio*** |
| Llenguatge Musical | 1/10 |
| Cor | Màxim 1/30 |
| Instrument | 1/1 |
| Conjunt | Màxim 1/30 |

|  |  |
| --- | --- |
| ***E. Professionals Música*** | ***Ràtio*** |
| Assignatures de caràcter individual:  Instrument principal  Piano Complementari  Clavecí Complementari  Tabalet Complementari | 1/3 |
| Assignatures instrumentals col·lectives:  Banda Conjunt  Cor  Orquestra  Música de Cambra | es determinarà  en funció de les agrupacions  que es constituïsquen |
| Assignatures teòriques: Història de la Música | 1/15 |
| Assignatures teoricopràctiques:  Acompanyament 1/4  Anàlisi 1/10  Harmonia 1/10  Llenguatge Musical 1/10 | |
| Assignatures optatives de oferta obligatòria:  Complement coral en funció del grup constituït  Complement pianístic o clavecinístic 1/6  Creativitat i Música 1/10  Cultura Audiovisual 1/10  Estètica de la Música 1/15  Fonaments de Informàtica 1/10  Fonaments de Composició 1/10 | |
| Assignatures optatives de disseny propi | A nivell organitzatiu, per analogia entre matèries, s’aplicarà la ràtio establerta per a les assignatures optatives d’oferta obligatòria. |

* 1. **Especialitat de piano:** en la columna d’especialitats s’inclouran les hores de conjunt, acompanyament, pianista acompanyant i piano complementari.

Les hores de pianista acompanyant se calcularan segons el següent prorrateig, atenent al número de previsió de matrícula:

|  |  |
| --- | --- |
| **Nivell educatiu** | **Dedicació horària setmanal per alumne** |
| 1r i 2n EE | 5’ |
| 3r/4t EE 1r, 2n EP | 10’ |
| 3r/4rt EP | 15’ |
| 5é/6è EP | 30’ |

S’agruparà la dedicació horària setmanal corresponent en sessions de 20’ o 30’

El centre podrà, dins de la seua autonomia, organitzar les hores segons considere. Per exemple: en 3r/4t EE i 1r, 2n EP es poden articular sessions de 20’ cada 15 dies o de 30’ cada tres setmanes. En el cas de de 3r/4t EP es poden articular sessions de 30’ cada 15 dies. Per a 1r i 2n EE s’entén aquesta dedicació horària per a la pràctica prèvia a les audicions públiques, poden organitzar-se en 15’ cada tres setmanes.

* 1. **Música de cambra:** Amb caràcter general el càlcul de necessitats per a la música de cambra es farà atenent a grups de tres alumnes per sessió, sempre que el professorat tinga la competència docent recollida en l'annex II del [Reial decret 428/2013](https://www.boe.es/buscar/pdf/2013/BOE-A-2013-6485-consolidado.pdf), de 14 de juny.
  2. **Idiomes aplicats al cant:** Atenent a l’article 3 del RD 428/2013 relatiu a l’assignació de l’assignatura de Idiomes aplicats al cant, el professorat de cant podrà fer-se càrrec d’esta assignatura, sempre que es garantisca la competència docent per a la seua importació (titulacions a partir del RD 631/2010).

S’adjudicaran 2 hores lectives setmanals per a l’assignatura d’idiomes aplicats al cant, fent els agrupaments corresponents.

Amb caràcter general, en el cas de queel total de la matrícula d’alumnes en nivells educatius continus no supere el 80% del màxim establert, s’agruparan els grups classe.

**C) ALTRES SITUACIONS A TINDRE EN COMPTE**

1. Les dobles especialitats respecte les matèries comunes

Cal estudiar, valorar i aplicar l’impacte de les matrícules de més d’una especialitat respecte de les assignatures comunes, donat que aquest fet pot tenir una incidència notable en l’oferta les assignatures col·lectives (llenguatge musical, harmonia, anàlisi,...) o en assignatures pròpies d’especialitat, com per exemple piano complementari, en el moment d’establir les necessitats de recursos humans pel curs 2024/2025. En aquestes matèries, els alumnes matriculats a més d’una especialitat computaran com una sola matrícula.

2. Proporcionalitat en l’oferta educativa

En l’oferta educativa es procurarà mantindre l’equilibri de l’estructura en les diferents agrupacions instrumentals del centre (Banda/Orquestra).

3. Professorat especialista

La contractació de professorat especialista per a impartir àrees o matèries dels ensenyaments de Formació Professional, d'ensenyaments de Règim Especial i de Formació Professional Bàsica ha d'estar d'acord amb el que s'estableix en la Llei orgànica 3/2020, de 29 de desembre, per la qual es modifica la Llei orgànica 2/2006, de 3 de maig, d'Educació (LOE, articles 95.2, 96.3, 96.4, 95.2 i 98.2) i el Decret 296/1997, de 2 de desembre, pel qual es regula el règim de contractació de professors especialistes.

Per tant, en el cas que un centre tinga ensenyaments atribuïts a professorat especialista esta necessitat haurà de contemplar-se en la proposta de plantilla de professorat. Es minimitzarà el nombre de llocs a crear.

4. Places itinerants

En cas de generar-se llocs de treball a temps parcial, els centres indicaran les seues preferències quant a la itinerància a crear en cas de ser necessària la creació d'una plaça compartida, en la casella d'OBSERVACIONS de la pantalla "Fitxa especialitat" que apareixerà en l'aplicació informàtica. S'intentarà mantindre aquestes preferències en la mesura de les possibilitats existents.

D) APLICACIÓ INFORMÀTICA PER A l'ELABORACIÓ DE LA PROPOSTA DE PLANTILLA

S’utilitzarà l’aplicació que determine el Servei de Plantilles.

E) INSPECCIÓ EDUCATIVA

La inspecció educativa assessorarà la direcció del centre per a l'adequada aplicació dels criteris que determinen aquestes instruccions. Així mateix, supervisarà la proposta realitzada per cadascun dels centres de la seua zona d'intervenció per a la determinació de la plantilla de professorat del curs 2024/2025.

Les inspectores i els inspectors d'Educació podran afegir, a través de l'aplicació habilitada per a la determinació de les plantilles, les observacions que considere pertinents sobre la proposta formulada pel centre.

**SECRETARI AUTONÒMIC D’EDUCACIÓ**